CELEX: 62012TN0379
Language: el
Date: 2012-08-21 00:00:00
Title: Υπόθεση T-379/12: Προσφυγή της 21ης Αυγούστου 2012 — Electric Bike World κατά ΓΕΕΑ — Brunswick (LIFECYCLE)

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/28
            
         Προσφυγή της 21ης Αυγούστου 2012 — Electric Bike World κατά ΓΕΕΑ — Brunswick (LIFECYCLE)
   (Υπόθεση T-379/12)
   2012/C 355/61
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Electric Bike World Ltd (Σαουθάμπτον, Ηνωμένο Βασίλειο) (εκπρόσωπος: S. Malynicz, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Brunswick Corp. (Lake Forest, ΗΠΑ)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 16ης Μαΐου 2012 στην υπόθεση R 2308/2011-1 και
            
         
               —
            
            
               να καταδικάσει το ΓΕΕΑ και τον αντίδικο ενώπιον του τμήματος προσφυγών στα δικαστικά τους έξοδα και στα δικαστικά έξοδα της προσφεύγουσας.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: το λεκτικό σήμα «LIFECYCLE» για προϊόντα των κλάσεων 12, 18 και 25 — Αίτηση καταχωρίσεως κοινοτικού σήματος 8546401
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: καταχωρισμένο υπ’ αριθ. 1271758 του λεκτικού σήματος «LIFECYCLE» για προϊόντα της κλάσεως 28
   
      Απόφαση του τμήματος ανακοπών: απόρριψη της ανακοπής στο σύνολό της
   
      Απόφαση του τμήματος προσφυγών: ακύρωση της προσβαλλόμενης αποφάσεως κατά το μέρος που απορρίπτει την ανακοπή για τα προϊόντα της κλάσεως 12· απόρριψη της αιτήσεως καταχωρίσεως σήματος για τα προϊόντα αυτά και απόρριψη της προσφυγής για τα υπόλοιπα προϊόντα της κλάσεως 12
   
      Προβαλλόμενοι λόγοι: παράβαση των άρθρων 8, παράγραφος 1, στοιχείο β', και 75 του Κανονισμού 207/2009, του Συμβουλίου